România, sistemul Patriot și elementul surpriză pe care SUA mizează pentru încheierea războiului din Ucraina
Într-un interviu acordat pentru Știrile PROTV, ambasadoarea SUA la București, Kathleen Kavalec, a vorbit, printre altele, despre sprijinul pe care România îl acordă Ucrainei.
Kavalec a abordat și un subiect sensibil: posibilitatea ca România să trimită Ucrainei un sistem Patriot.
"Cred că președintele Biden a cerut tuturor prietenilor noștri și tuturor prietenilor Ucrainei să vadă ce mai pot face pentru a sprijini Ucraina în ceea ce privește apărarea. Ucraina suferă din cauza acestei agresiuni teribile. Deci, toți căutăm să vedem ce mai poate fi făcut. Nu pot intra în detalii pe acest subiect, doar pot spune că, evident, apreciem orice contribuție a României, având în vedere că România își evaluează și propriile nevoi", a afirmat ambasadoarea SUA la București.
"Din nou, este o decizie pe care guvernul român trebuie să o ia și să determine dacă are sens pentru România. Și, știu că România a fost un apărător puternic al Ucrainei. Și deci, vom continua discuțiile și vom vedea ce are sens, la fel cum facem cu multe alte țări care se confruntă cu aceleași întrebări. Toți suntem aliați NATO, așa că trebuie să echilibrăm propria noastră apărare cu apărarea Ucrainei. Și aceasta face parte dintr-o conversație mai amplă",a mai spus Kathleen Kavalec.
Rațiunea, elementul surpriză care ar putea duce la încheierea războiului
Referitor la ceea ce se întâmplă pe frontul ucrainean, aceasta a spus: "Este un moment dificil pentru Ucraina. Urmărim foarte atent situația. Și ar trebui să menționez că secretarul Blinken este de fapt astăzi în Ucraina. Pentru acest motiv, să vadă ce mai putem face pentru a ajuta Ucraina. Știți că Congresul nostru a aprobat recent un pachet mare de asistență suplimentară, 60,8 miliarde de dolari, cred. Deci vedem că atacul rus nu s-a oprit, ba dimpotrivă, continuă. Deci, din nou, acest lucru se întoarce la toți noi. Ca aliați, căutăm modalități de a consolida apărarea Ucrainei în acest moment. Adică, agresiunea rusă este îngrozitoare. Distrug orașe. Distrug vieți. Și nu putem permite ca această agresiune să rămână fără răspuns. Știm că rușii vor continua agresiunea lor dacă nu sunt opriți. Deci, acesta este un moment critic și acesta este exact motivul pentru care secretarul Blinken este astăzi în Ucraina".
Kavalec s-a arătat convinsă că, în cele din urmă, rușii vor da dovadă de rațiune, iar războiul se va încheia: "Dacă ne întoarcem și ne amintim ce au crezut rușii că vor realiza în 2022, au crezut că vor intra și vor lua Kievul în câteva zile. Dar cred că a fost o înfrângere strategică pentru Rusia și cred că vor veni la rațiune într-un final. Din păcate, nu putem prezice când se va întâmpla asta".
"Dar cred că important este că continuăm să sprijinim suveranitatea Ucrainei, integritatea teritorială și, foarte important, democrația sa. Aceasta este, știți, Ucraina stă alături de Vest, concentrată pe valorile democratice și dezvoltare, așa că vrem cu siguranță să continuăm acel sprijin. Și suntem foarte recunoscători României, președintelui Iohannis, întregului guvern și poporului român pentru tot sprijinul pe care l-ați oferit Ucrainei în ceea ce privește sprijinirea refugiaților, în ceea ce privește scoaterea cerealelor ucrainene pe piață prin porturile românești. Toate aceste lucruri au fost de o importanță vitală", a mai afirmat aceasta.
Ce cred Statele Unite despre candidatura lui Klaus Iohannis la șefia NATO
Întrebată ce părere are despre dorința președintelui Klaus Iohannis de a deveni următorul secretar general al NATO, ambasadoarea SUA a răspuns: "Ei bine, în primul rând, avem cel mai mare respect, așa cum ați văzut la Casa Albă săptămâna trecută, pentru președintele Iohannis. El este cu siguranță un membru cheie al Alianței. Ca ambasador al SUA, nu sunt în poziția să vorbesc despre cum va evolua acest proces, doar să spun că sunt sigură că vom ajunge la un acord înainte de summit-ul NATO. Și aceasta este o temă pentru toți membrii NATO".
Sursa: StirilePROTV
Dată publicare:
18-05-2024 13:22